เป็นโลหิตจางมีเพศสัมพันธ์แฟนจะติดด้วยหรือป่าวค่ะ
สวัสดีค่ะ ภาวะโลหิตจาง เกิดได้จากหลายสาเหตุ ได้แก่1. การเสียเลือดเรื้อรัง เช่น ประจำเดือนมามาก มีเลือดประจำเดือนกะปริดกะปรอย เป็นริดสีดวงทวารและมีถ่ายอุจจาระเป็นเลือดเป็นบ่อยๆ2.ขาดสารอาหารจากการทานไม่เพียงพอ เช่น ธาตุเหล็ก กรดโฟลิก วิตามินบี 12 โปรตีน3. ตั้งครรภ์ เนื่องจากต้องใช้เลือดมากขึ้นในการส่งไปเลี้ยงทารกในครรภ์4. เป็นโรคเรื้อรังต่างๆ เช่น ติดเชื้อ HIV วัณโรค โรคติดเชื้อเรื้อรังต่างๆ โรคไตเรื้อรัง โรคภูมิแพ้ตนเองชนิดต่างๆ โรคมะเร็งต่างๆ เป็นต้น5. โรคที่เม็ดเลือดแดงอายุสั้นกว่าปกติ เช่น โรคธาลัสซีเมีย พาหะธาลัสซีเมีย โรคพร่องเอนไซม์ G-6-PD ภาวะม้ามโต การแพ้ยาบางชนิด เป็นต้น6. โรคของไขกระดูก เช่น ไขกระดูกฝ่อ มะเร็งในไขกระดูก หรือการติดเชื้อในไขกระดูกดังนั้น ภาวะโลหิตจางจึงไม่ได้ติดต่อกันได้ แต่หากมีภาวะโลหิตจางที่มีสาเหตุมาจากการติดเชื้ออยู่ ก็อาจ ติดเชื้อ HIV วัณโรค โรคติดเชื้อเรื้อรังต่างๆ ก็จะมีโอกาสแพร่เชื้อไปสู่ผุ้ใกล้ชิดได้ดังนั้น ควรไปพบแพทย์เพื่อตรวจว่ามีภาวะโลหิตจางหรือไม่ในเบื้องต้นก่อน หากพบว่ามีโลหิตจาง ขั้นต่อไปคือการตรวจเพื่อหาสาเหตุค่ะ